laion/Wikipedia-Exotic huggingface dataset:
ג'יי לית'רלנד

ג'יי לית'רלנד (באנגלית: Jay Litherland; נולד ב-24 באוגוסט 1995) הוא שחיין אמריקאי, סגן אלוף אולימפי (טוקיו 2020), סגן אלוף עולם (קוואנגג'ו 2019) ואלוף האוניברסיאדה (קוואנגג'ו 2015) במשחה ל-400 מטר מעורב אישי. לית'רלנד נולד באוסקה, יפן בן מתוך שלישייה, מיק וקווין. אימו, צ'יזוקו, יפנית ואביו, אנדרו, ניו זילנדי. משפחתו היגרה לג'ונס קריק, ג'ורג'יה. בהיותו בתיכון קיבל ביחד עם אחיו אזרחות אמריקאית לצד אזרחות יפנית ואזרחות ניו זילנדית. הוא התאמן באוניברסיטת ג'ורג'יה בהדרכת ג'ק באוורלי (אנ'). הוא התעניין לייצג את ניו זילנד באולימפיאדת ריו דה ז'ניירו אך מאחר שכבר השתתף בתחריות מטעם ארצות הברית נמנע ממנו לייצג את ניו זילנד, אבל שני אחיו שיכלו להתחרות בשם ניו זילנד, בסופו שך דבר בחרו להשתתף במבחנים האמריקאים. באוניברסיאדת קוואנגג'ו (2015) שנערכה בקוואנגג'ו, קוריאה הדרומית בתחילת יולי 2015 הוא זכה במדליית זהב במשחה ל-400 מטר מעורב אישי בתוצאה של 4:12.43 דקות, לפני בן ארצו ג'וש פרנוט (4:13.15 דקות) וקייטה סונמה מיפן (4:13.98 דקות). במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני 2016 האו זכה במדליית כסף במשחה ל-400 מטר מעורב אישי בתוצאה של 4:11.02 דקות, אחרי צ'ייס קייליש (4:09.54 דקות) ולפני ראיין לוכטה (4:12.02 דקות). במשחקים האולימפיים עצמם הוא סיים במקום חמישי במשחה ל-400 מטר מעורב אישי בתוצאה של 4:11.68 דקות, בשלב המוקדמות הוא קבע תוצאה של 4:11.10 דקות ועלה מהמקום הרביעי למשחה הגמר. באליפות ארצות הברית שנערכה באינדיאנפוליס, אינדיאנה בסוף יוני 2017 הוא זכה במדליית כסף במשחה ל-400 מטר מעורב אישי בשיא אישי חדש של 4:09.31 דקות, אחרי צ'ייס קייליש (4:06.99 דקות) ולפני גאנר בנץ (4:11.66 דקות). באליפות העולם שנערכה בבודפשט, הונגריה ביולי 2017 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות. כשחיין שלישי הוא שחה ב"זינוק שליחים" תוצאה של 1:47.48 דקות. נוסף לכך, הוא סיים במקום חמישי במשחה ל-400 מטר מעורב אישי בתוצאה של 4:12.05 דקות. באליפות ארצות הברית שנערכה באירוויין, קליפורניה בסוף יולי 2018 הוא זכה במדליית כסף במשחה ל-400 מטר מעורב אישי בתוצאה של 4:10.21 דקות, אחרי צ'ייס קייליש (4:08.25 דקות) ולפני שון גרישופ (4:12.72 דקות). באליפות העולם שנערכה בקוואנגג'ו ביולי 2019 הוא זכה במדליית כסף במשחה ל-400 מטר מעורב אישי בשיא אישי חדש של 4:09.22 דקות, אחרי דאיה סטו מיפן (4:08.95 דקות) ולפני לואיס קליירברט מניו זילנד (4:12.07 דקות). באולימפיאדת טוקיו זכה לית'רלנד במדליית כסף במשחה ל-400 מטר מעורב אישי בתוצאה של 4:10.28 דקות, אחרי בן ארצו צ'ייס קייליש (4:09.42 דקות) ולפני ברנדון סמית' מאוסטרליה (4:10.38 דקות). 200 מטר מעורב אישי: 1:58.46 דקות (2017) 400 מטר מעורב אישי: 4:09.22 דקות (2019) 400 מטר מעורב אישי: 4:03.58 דקות (2021) מדיה וקבצים בנושא ג'יי לית'רלנד בוויקישיתוף ג'יי לית'רלנד, ברשת החברתית פייסבוק ג'יי לית'רלנד, ברשת החברתית אקס (טוויטר) ג'יי לית'רלנד, ברשת החברתית אינסטגרם ג'יי לית'רלנד, באתר הוועד האולימפי הבין-לאומי ג'יי לית'רלנד, באתר olympedia.org ג'יי לית'רלנד, באתר Swimrankings ג'יי לית'רלנד, באתר SwimSwam
מעוף הדבורה

מעוף הדבורה (או זמזום הדבורה, ברוסית: Полёт шмеля), יצירה תזמורתית מהתקופה הרומנטית מאת המלחין ניקולאי רימסקי-קורסקוב. נכתבה במקור כסיום למערכה השלישית באופרה "סיפורו של הצאר סלטאן" שנכתבה בשנים 1899–1900, אך מבוצעת בעיקר כיצירה נפרדת מהקשרה האופראי. היצירה נכתבה על פי אגדה מאת אלכסנדר פושקין. הדבורה היא בעצם נסיך מכושף שמנסה להגיע אל אביו הצאר שאינו יודע שהוא בחיים, לאחר שציווה להרחיק את אמו ואותו בהיותו תינוק ולזרוק אותם בתוך חבית לים. כפי שמעיד עליה שמה, ייחודה של היצירה בקו המלודי, המהיר והכרומטי, המחקה את קול זמזום הדבורה. מוטיב זה חוזר על עצמו שוב ושוב בהבדלים של מספר טונים. פרט למוטיב הזמזום, נעשה ביצירה שימוש בלייטמוטיבים השייכים לדמותו של הנסיך גווידון מסיפור האופרה. הקו הכרומטי עצמו הוא פיתוח של לייטמוטיב אחד (באיור 1, מוצג קו ה"זמזום" הכרומטי מתחת ללייטמוטיב), והשני (איור 2) משמש כקטע ביניים בין החזרות השונות על מוטיב הזמזום. מעוף הדבורה זכה לעיבודים רבים לכלי סולו שונים ובסגנונות שונים כמו רוק ופופ. בין השאר בוצעה היצירה בפסנתר (עובד על ידי רחמנינוב), בכינור, בגיטרה חשמלית בליווי תזמורת, בגיטרה בס, בחליל צד, בטובה, בחצוצרה, בטרומבון, מרימבה ובשירת א-קפלה. בעיבוד לפסנתר מבוצע הקטע על ידי הגיבור הראשי בסרט "ניצוצות" ובעיבוד לחצוצרה הוא מושמע בסרט "להרוג את ביל". יצירה קלאסית נוספת המחקה את מעוף הדבורה היא "הדבורה" של המלחין הגרמני פרנסואה שוברט. בשנת 1988 להקת המטאל האמריקאית מנוואר הוציאה שיר אינסטרומנטלי בשם Sting of the Bumblebee באלבום Kings of Metal, שמבוסס על המנגינה של רימסקי-קורסקוב. מידע על היצירה "מעוף הדבורה" באתר מיוזיק בריינז קובץ שמע של היצירה תווים של היצירה, בעיבוד לפסנתר סולו
פרסון

האם התכוונתם ל... אקסל פרסון-ברמסטורפ – פוליטיקאי שוודי וסלי פרסון – כדורסלן אמריקאי מייק פרסון – פוליטיקאי אמריקאי מרקוס פרסון – מפתח משחקי מחשב שוודי נינה פרסון – זמרת שוודית סטפן פרסון – מיליארדר שוודי צ'אק פרסון – כדורסלן אמריקאי פרסונה פרסונס
עודד ליפשיץ

האם התכוונתם ל... עודד ליפשיץ (מחזאי) – מחזאי ובמאי ישראלי עודד ליפשיץ (פרופסור) – ארכאולוג והיסטוריון ישראלי עודד ליפשיץ (עיתונאי) – עיתונאי ישראלי שנחטף לרצועת עזה במהלך הטבח בניר עוז כחלק ממתקפת הפתע על ישראל (2023) ראו גם ליפשיץ
נמל התעופה הבין-לאומי פאגו פאגו

נמל התעופה הבין-לאומי פאגו פאגו הוא נמל התעופה המרכזי של סמואה האמריקנית, אזור מבודד של ארצות הברית באוקיינוס השקט. הוא שוכן באי טוטואילה (אנ'), בקרבת העיירה פאגו פאגו, בירת סמואה האמריקנית. נמל התעופה נוסד כמתקן של צי ארצות הברית, זמן קצר לפני ההתקפה על פרל הארבור ותחילתה של מלחמת העולם השנייה באוקיינוס השקט. הוא נקרא במקור "שדה התעופה טאפונה", על שם הכפר שלידו (אנ') והיו בו שני מסלולי טיסה שנבנו משברי אלמוגים. בשנות המלחמה הוצבו בו טייסות של חיל הנחתים. ב-1946 החל הנמל לשמש לטיסות אזרחיות מסחריות. בין היתר השתמשה חברת פאן אמריקן וורלד איירווייז בנמל כתחנת ביניים בטיסותיה מהוואי אל אוסטרליה וניו זילנד. בשנות השישים שופץ הנמל והורחב והחל מ-1964 החל לשרת מטוסי סילון. בשנים 1975-‏1985 הגיע הנמל לשיא פעילותו. פעלו אליו וממנו חברות תעופה מארצות הברית, ניו זילנד, צרפת, פיג'י ונאורו וכן סמואה. הופעלו ממנו טיסות גם אל פולינזיה הצרפתית וקנדה. גם מטוסי בואינג 747 פקדו את הנמל. הנמל גם היה יעד נחיתת ביניים פופולרי למטוסי מטען של עלויות הנחיתה הנמוכות בו. בתקופה זו הורחבו מאוד מתקני הנמל כדי לשרת את צורכי השימוש הגובר בו. נמל התעופה זכה לשימוש מיוחד במסגרת תוכנית טיסות החלל אפולו האמריקאית. חלליות אפולו 10, 12, 13, 14 ו-17 נחתו באוקיינוס השקט בקרבה יחסית אל סמואה האמריקנית, וצוותיהן (למעט זה של אפולו 12) הוטסו לנמל במסוקים והמריאו ממנו להונולולו בטיסות צבאיות. ב-1984 הורחב נמל התעופה הבינלאומי פלאולו (אנ') שבסמואה. התפתחות זו ועליית קרנה של סמואה כאתר תיירות הביאו בהדרגה להסטת רוב הטיסות הבינלאומיות מפאגו פאגו אל פלאולו ולירידת קרנו של הראשון. לירידה בשימוש בנמל תרם גם השימוש הגובר במטוסים שלא נזקקו לנחיתת ביניים לתדלוק בדרכם מארצות הברית ליעדים באוקיינוס השקט. באוקטובר 2009 נחת בנמל המטוס הגדול בעולם, אנטונוב An-225, שהביא עמו ציוד לסיוע בעקבות רעידת האדמה והצונאמי (אנ') שפקדו את האזור באותה שנה. ב-30 בינואר 1974 התרסק בסמוך לנמל המטוס שנשא את טיסה 806 של פאן אם, שהייתה בדרכה מניו זילנד אל ארצות הברית. המטוס, מדגם בואינג 707, התרסק בעת שנמצא בגישה לנחיתה בו, עקב תנאי מזג אוויר קשים וטעויות אנוש של צוות הטיסה. 97 מתוך 101 יושבי המטוס נספו בתאונה. הנמל משתרע על פני שטח של 2,832 דונם. קיימים בו שני מסלולי טיסה, טרמינל נוסעים אחד המורכב משמונה מבנים המקושרים ביניהם ובו שלושה שערי עלייה למטוס ושלוש רחבות חנייה למטוסים. טרמינל הנוסעים שופץ כולו בשנת 2010. בשנים האחרונות פוקדות חברות תעופה ספורות את הנמל. יש ממנו קו טיסה אל הוואי וכן טיסות סדירות אל סמואה. בשנת 2014 היו בו 3,099 תנועות מטוסים (3,665 בשנה שלפני כן), מיעוטן אל הוואי, ועברו בו 113,083 נוסעים. בנוסף משמש הנמל רבות כתחנת תדלוק למטוסים צבאיים אמריקאים החוצים את האוקיינוס השקט. מדיה וקבצים בנושא נמל התעופה הבין-לאומי פאגו פאגו בוויקישיתוף אתר האינטרנט הרשמי של נמל התעופה הבין-לאומי פאגו פאגו (באנגלית) Apollo Splashdowns Near American Samoa (באנגלית) עמוד התאונה של טיסה 806 של פאן אם, באתר Aviation safety network (באנגלית)
מוזיאון המשטרה הבווארית

מוזיאון המשטרה הבווארית (בגרמנית: Bayerische Polizeimuseum) הוא המוזיאון המרכזי של משטרת מדינת בוואריה. הוא נפתח ב-19 בדצמבר 2011. המוזיאון כולל מגוון תערוכות משנת 1918 ואילך ומסביר את ההיסטוריה, הארגון וההתפתחות של השיטור בבוואריה מאז המהפכה הבווארית. האוסף היה בעבר בבעלות המשטרה, אך משנת 2007 הפך לחלק מהמחלקה למוזיאון הצבא הבווארי. מדיה וקבצים בנושא מוזיאון המשטרה הבווארית בוויקישיתוף אתר האינטרנט הרשמי של מוזיאון המשטרה הבווארית (בגרמנית) "Official site". "Opening".
סם קלמט

סם קלמט (באנגלית: Sam Clemmett; נולד ב-1 באוקטובר 1993) הוא שחקן תיאטרון, קולנוע וטלוויזיה בריטי. הוא ידוע בתפקידו בתור אלבוס פוטר במחזה "הארי פוטר והילד המקולל". סם קלמט נולד ב-1 באוקטובר 1993 בברונדל, נורפוק, אנגליה. אמו הייתה רקדנית בלט כשהייתה צעירה וכיום עובדת בחברת עורכי דין העוסקת בתחום הרפואה. אביו מנהל מכירות. הוא האמצעי בין שלושה ילדים. קלמט החל את דרכו בתיאטרון בגיל 10. הוא השתתף בחוג למשחק בתיאטרון ושם עודדו אותו להתמקד במשחק. הוא התקבל לתיאטרון הלאומי לנוער. תפקידו הראשון בתיאטרון היה במחזה "בעל זבוב", שהוצג באוויר הפתוח בתחומי ריג'נטס פארק. יותר מאוחר שיחק בתפקיד ראשי במחזה המבוסס על הספר "הארי פוטר והילד המקולל". במחזה הוא גילם את אלבוס סוורוס פוטר. המחזה הוצג בתיאטראות וסט אנד וברודוויי. תפקידו הראשון בטלוויזיה היה בשנת 2013 כששיחק בסדרת הטלוויזיה הבריטית "מלחמתו של פויל". באותה שנה השתתף בסדרות הטלוויזיה "רופאים" ו-"Burn the Clock". שנה לאחר מכן שיחק בתפקיד אורח בסדרת הטלוויזיה "הולבי סיטי" ובמיני-סדרה "Our World War". בשנת 2016 שיחק בתפקיד ראשי בדוקו-דרמה של ה-BBC‏ "Murder Games: The Life and Death of Breck Bednar". הדוקו-דרמה מספרת את סיפורו של ברק, נער בן 14 מסארי ששוכנע על ידי נער בן 18 (אותו מגלם קלמט) להתאבד. בשנת 2021 שיחק בסרט הקולנוע "צ'רי". במרץ 2022 פורסם כי קלמט לוהק לתפקיד בסדרת הספין אוף, "ברידג'רטון: סיפורה של המלכה שרלוט" לסדרת הטלוויזיה "ברידג'רטון". בסדרה גילם קלמט את ברימסלי, משרתה הנאמן של המלכה בצעירותו. סם קלמט, ברשת החברתית פייסבוק סם קלמט, ברשת החברתית אקס (טוויטר) סם קלמט, ברשת החברתית אינסטגרם סם קלמט, במסד הנתונים הקולנועיים IMDb (באנגלית) Knights, Emma. "Harry Potter star Sam Clemmett on the West End show and returning to Norfolk to support his drama teacher's latest production". Eastern Daily Press. נבדק ב-3 אוג' 2017. {{cite web}}: (עזרה) Discovery: Sam Clemmett - Interview Magazine, Interview Magazine, ‏5 באוגוסט 2016 Leah Rocketto, Who Plays Albus Severus Potter In 'Harry Potter & The Cursed Child'?, Romper, ‏3 ביוני 2016 Joanne Villani, Odds & Ends: Huge Cast Set for Harry Potter & The Cursed Child & More, Broadway.com, ‏6 בינואר 2016 Actors to play Harry Potter's wife and son in The Cursed Child revealed, BelfastTelegraph.co.uk, ‏2 באפריל 2016 Sarah El-Mahmoud, Netflix's Bridgerton Prequel Queen Charlotte Reveals Cast, With Three Stars Set To Reprise Roles, Cinemablend, ‏4 בפברואר 2022 Curtis, Nick (1 יוני 2016). "Harry Potter and the Cursed Child star on putting Hogwarts on stage". Evening Standard. נבדק ב-3 אוג' 2017. {{cite web}}: (עזרה)
מכרסם קרח עירום חמום מוח

מכרסם קרח עירום חמום מוח (באנגלית: Hotheaded Naked Ice Borer) הוא חיה בדיונית. בעל החיים אוזכר במאמר מ-1995 שנכתב במגזין "דיסקבר" (אנ'), כמתיחת אחד באפריל. המאמר שעסק בחיה נכתב על ידי טים פולגר (אנ'), אחד מעורכי המגזין. הלה כתב בשנים אחרות מתיחות נוספות לעיתון, כגון על גילויו של חלקיק גדול בשם "ביגון", ועל גילוים של כלי נגינה ששימשו, לכאורה, את האדם הניאנדרטלי. על פי המאמר, החיה נתגלתה לאחרונה באנטארקטיקה. במאמר הוצג צילום מפוברק של חפרפרת דמוית חולדה, בעלת גידול היוצא מראשה, שם ניתן לראות כלי דם רבים. התמונה נוצרה למעשה באמצעות עיבוד דיגיטלי של תמונת חולד עירום. נתווספו לו ניבים וראש גדול. לטענת המאמר המזויף, כדי להשיג מזון נוהגים מכרסמים אלה להתאחד בקבוצות במחילה מתחת לקרח ולהשתמש בראשיהם הגדולים כדי להמיס את הקרח למים. כשחיה אחרת, כגון פינגווין, נופלת לתוך מאגר המים שנוצר על ידי המכרסמים, אלה מתנפלים עליה וטורפים אותה. המאמר אף העלה השערה כי החוקר הצרפתי פיליפ פואסון, שב-1837 אבדו עקבותיו באנטארקטיקה, נטרף על ידי המכרסמים בדרך זו. רמז שניתן במאמר לכך שהוא למעשה מתיחה מצוי בשמו של הביולוג האיטלקי שגילה לכאורה את המכרסם, ושמו אפרילה פאצו. המתיחה זכתה לאזכורים רבים, בין השאר בנשיונל ג'יאוגרפיק, שהעלה טור במטרה להתייחס למבול המכתבים שהתקבלו במערכת המגזין לאחר הפרסום. דירוגים רבים מתייחסים למתיחה כאל אחת הטובות והבולטות בהיסטוריה של מתיחות האחד באפריל. בצרפתית: "Philippe Poisson"; משמעות המילה "Poisson" בצרפתית היא "דג", וזו מתקשרת לכינוי "Poisson D'avril", "דג של אפריל". זהו הכינוי הצרפתי המקביל ל"אחד באפריל". באיטלקית: "Aprile Pazzo"; משמעות הביטוי היא "שוטה של אפריל". בדומה לאנגלית, זהו הכינוי האיטלקי המקביל ל"אחד באפריל". The naked truth..., Discovery, 28 March 1995 Floger, Tim, The Bigon, Discovery, 1 April 1996 Floger, Tim, Neanderthal Musical Instruments Included Tusk-Tuba, Bladder-Bagpipe, and "Xylobone", Discovery, 1 April 1997 Hoffman, Paul, Why Are Smart People Some of the Most Gullible People Around?, Discovery, 20 October 2011 Carl Zimmer, Who Will Dare To Challenge The Hotheaded Naked Ice Borer?, April 1, 2010, National Geographic Nancy Szokan, For April Fools’ Day: A sampling of scientific hoaxes over the centuries, March 31, 2014, The Washington Post Demetria Gallegos, Best April Fools’ jokes ranked, March 30, 2007 (Updated May 8, 2016), The Denver Post Andy Bloxham,Andybloxham, ‏Greatest April fool stories - from spaghetti trees to Alabama changing Pi, The Telegraph, 1 April 2011
ארנדל

ארנדל (באנגלית עתיקה: Earendel, "כוכב השחר"), או WHL0137-LS, הוא כוכב אשר התגלה על ידי טלסקופ החלל האבל בשנת 2022 באמצעות עידוש כבידתי. הכוכב מרוחק 28 מיליארד שנות אור ממערכת השמש, ולאורו לקח 12.9 מיליארד שנים להגיע לכדור הארץ. נכון לעתה, הוא הכוכב המרוחק ביותר הידוע למדע. אארנדל הוא גם שמו של חצי-העלף אארנדיל (בשיבוש קל) המופיע בסילמריליון, שם הוא עוטה למצחו את הסילמריל ומרחוק הוא נראה ככוכב השחר. האסטרונומית מטעם נאס"א, מישל ת'אלר הודיעה כי ההרמז לג'. ר. ר. טולקין היה מכוון. מדיה וקבצים בנושא ארנדל בוויקישיתוף גדעון לב, לראשונה, מדענים צפו בכוכב ממיליארד השנים הראשונות של היקום, באתר הארץ, 30 במרץ 2022 ניב ליליאן‏, לקראת סופו: טלסקופ האבל גילה את הכוכב הרחוק ביותר, באתר וואלה, 31 במרץ 2022 בעת יצירתו הוא היה מרוחק 12.9 מיליארד שנות אור, אך בשל התרחבות היקום המרחק כעת עומד על 28 מיליארד שנות אור רפידה כביר, Hubble Detects Earendel, The Farthest Star Ever Seen. It’s 28 Billion Light Years Away באתר ABP Record Broken: Hubble Spots Farthest Star Ever Seen ההודעה באתר נאס"א התגלה הכוכב הרחוק ביותר ביקום עד כה: ארנדל. אורו הגיע אלינו לאחר כ-12.9 מיליארד שנים, באתר אוניברסיטת בן-גוריון בנגב, ‏31 במרץ 2022 Gohd, Chelsea (31 March 2022). "Meet Earendel: Hubble telescope's distant star discovery gets a Tolkien-inspired name". Space.com.
טומורו הונדה

יפן זהו שם יפני; שם המשפחה הוא הונדה. טומורו הונדה (יפנית: 本多 灯; נולד ב-31 בדצמבר 2001) הוא שחיין יפני, סגן האלוף האולימפי (טוקיו 2020), אלוף העולם (דוחה 2024), שיאן עולם בבריכת 25 מטר, וזוכה פעמיים ברציפות במדליית ארד באליפות העולם (בודפשט 2022) במשחה ל-200 מטר פרפר. הונדה נולד וגדל ביוקוהמה. באליפות העולם לנוער שנערכה בבודפשט, הונגריה באוגוסט 2019 הוא זכה במדליית כסף במשחה ל-200 מטר פרפר בתוצאה של 1:55.31 דקות, אחרי לוקה אורלנדו מארצות הברית (1:55.02 דקות) ולפני פדריקו בורדיסו מאיטליה (1:55.39 דקות). באולימפיאדת טוקיו זכה הונדה במדליית כסף במשחה ל-200 מטר פרפר בשיא אישי חדש של 1:53.73 דקות, אחרי כרישטוף מילאק מהונגריה שקבע שיא אולימפי חדש של 1:51.25 דקות ולפני פדריקו בורדיסו (1:54.45 דקות). באליפות העולם שנערכה בבודפשט בסוף יוני 2022 זכה במדליית ארד במשחה ל-200 מטר פרפר בתוצאה של 1:53.61 דקות, אחרי כרישטוף מילאק שקבע שיא עולם חדש של 1:50.34 דקות ולאון מרשאן מצרפת (1:53.37 דקות). נוסף לכך, הוא סיים במקום שביעי במשחה ל-400 מטר מעורב אישי בשיא אישי חדש של 4:12.20 דקות. באליפות יפן בבריכת 25 מטר שנערכה בטוקיו ב-22 באוקטובר קבע במשחה ל-200 מטר פרפר שיא עולם חדש של 1:46.85 דקות, שיפור לשיא בן 4 השנים של דאיה סטו יפן (1:48.24 דקות). באליפות העולם שנערכה בפוקואוקה, יפן ביולי 2023 זכה במדליית ארד במשחה ל-200 מטר פרפר בתוצאה של 1:53.66 דקות, אחרי לאון מרשאן מצרפת (1:52.43 דקות) וקשישטוף חמיילבסקי מפולין (1:53.62 דקות). נוסף לכך, הוא סיים במקום 16 במשחה ל-400 מטר מעורב אישי בתוצאה של 4:16.71 דקות. באליפות העולם שנערכה בדוחה, קטר בפברואר 2024 זכה במדליית זהב במשחה ל-200 מטר פרפר בתוצאה של 1:53.88 דקות, לפני אלברטו ראצטי מאיטליה (1:54.65 דקות) ומרטין אספרנברגר מאוסטריה (1:55.16 דקות). 100 מטר פרפר: 51.89 שניות (2023) 200 מטר פרפר: 1:53.61 דקות (2022) 400 מטר מעורב אישי: 4:12.20 דקות (2022) 200 מטר פרפר: 1:46.85 דקות (2022) שיא עולם 200 מטר מעורב אישי: 1:54.73 דקות (2020) 400 מטר מעורב אישי: 4:04.89 דקות (2020) מדיה וקבצים בנושא טומורו הונדה בוויקישיתוף טומורו הונדה, ברשת החברתית אינסטגרם טומורו הונדה, באתר olympedia.org טומורו הונדה, באתר Swimrankings
היט מאנקי (סדרת טלוויזיה)

היט מאנקי (באנגלית: Hit-Monkey, מכונה גם: Marvel's Hit-Monkey) היא סדרת טלוויזיה מונפשת אמריקאית למבוגרים, שנוצרה על ידי ויל ספק וג'וש גורדון עבור שירות הזרמת מדיה הולו. הסדרה מופקת על ידי אולפני מארוול תחת המותג מאוורל טלוויזיה ומבוססת על דמותו של היט מאנקי ממארוול קומיקס. הסדרה מתמקדת במסע נקמה של קוף שלג תוך הצגת אלימות בוטה. העונה הראשונה שוחררה במלואה בהולו ב-17 בנובמבר 2021. בפברואר 2023 הסדרה חודשה לעונה שנייה. היט מאנקי הוא קוף נבון באופן היוצא מגדר הרגיל, שיוצא למסע נקמה אלים ביותר בעקבות אירוע טְרָגִי כשלצידו רוח רפאים של רוצח שכיר המשמש לו כמנטור. פרד טטצ'יורה בתור היט מאנקי. ג'ייסון סודייקיס בתור ברייס פאולר. המנטור של היט מאנקי. אלי מאקי בתור הארוקה. שוטרת. נובי נאקאנישי בתור איטו. שוטר. בפברואר 2019 הוכרז שמאוורל טלוויזיה מפתחת סדרת הנפשה שמבוססת על דמותו של היט מאנקי.בספטמבר 2021 נודע ששחקן הקול פרד טטצ'יורה והשחקן ג'ייסון סודייקיס ידבבו את צמד הדמויות הראשיות, היט מאנקי וברייס פאולר. היקום הקולנועי של מארוול "היט מאנקי", במסד הנתונים הקולנועיים IMDb (באנגלית) "היט מאנקי", באתר Rotten Tomatoes (באנגלית) "היט מאנקי", באתר Metacritic (באנגלית) "היט מאנקי", באתר דיסני+ סדרות (באנגלית) "היט מאנקי", באתר Hulu סדרות (באנגלית) "היט מאנקי", במסד הנתונים הקולנועיים KinoPoisk (ברוסית) Otterson, Joe (February 2, 2023). ‘Hit-Monkey’ Renewed for Season 2 at Hulu. Variety. Retrieved February 2, 2023 Patten, Dominic (11 בפברואר 2019). "Marvel & Hulu Ink Pact For 'Howard The Duck' Animated Series + More – TCA". Deadline. נבדק ב-2 באפריל 2022. {{cite web}}: (עזרה)תחזוקה - ציטוט: url-status (link) Coogan, Devan (17 בספטמבר 2021). "An exclusive look at 47 of fall 2021's new and returning shows – Hit Monkey (Nov. 17, Hulu)". Entertainment Weekly. נבדק ב-2 באפריל 2022. {{cite web}}: (עזרה) Marvel (20 בספטמבר 2021). "'Hit-Monkey' Premieres November 17 On Hulu". Marvel.com. נבדק ב-2 באפריל 2022. {{cite web}}: (עזרה)
ITunes Session (מיני-אלבום של שיינדאון)

iTunes Session - Shinedown הוא חלק מסדרת אלבומי ITunes Session. בניגוד לאלבומים אחרים בסדרה הוא אינו כולל ראיונות, ומוגדר כמיני-אלבום. כל הרצועות באלבום הן גרסאות לשירים מאלבום האולפן השלישי של שיינדאון, The Sound of Madness. כל השירים נכתבו על ידי ברנט סמית ודייב באסט. ברנט סמית - שירה זק מאיירס - גיטרה וקולות רקע אריק בס - גיטרה בס וקולות רקע ברי קרץ' - תופים מידע על האלבום ITunes Session באתר MusicBrainz Shinedown Billboard 200 Chart History". Billboard Shinedown Alternative Albums Chart History". Billboard Shinedown Digital Albums Chart History". Billboard Shinedown Hard Rock Albums Chart History". Billboard Shinedown Rock Albums Chart History". Billboard
דניאל בן-חורין

דניאל בן-חורין (נולד ב-28 ביוני 1947) הוא היסטוריון, סופר ודוקטור למדעי המדינה שעסק בהוראה בחוג למדע המדינה באוניברסיטת חיפה. בן-חורין נולד בירושלים, הוא בנם של יצחק וויקטוריה בורוכוב. את התואר הראשון במדע המדינה החל באוניברסיטת חיפה בשנת 1973 ואת התזה של התואר השני השלים בשנת 1986. את התואר השלישי השלים בן-חורין באוניברסיטת חיפה בשנת 1992 וביצע מחקר שעסק במשה שרת ודוד בן-גוריון ובגיבוש האוריינטציות שלהם לסכסוך הישראלי-ערבי. בשנת 1986 החל ללמד בחוג למדעי המדינה באוניברסיטת חיפה והקים שתי מגמות למדעי החברה בבתי ספר תיכונים בנוף הגליל ולימד סוציולוגיה, פילוסופיה ופסיכולוגיה. בשנת 2017 עלו ספריו לאתר האינטרנט של המרכז לטכנולוגיה חינוכית (מטח). דניאל מתגורר בחיפה, נשוי ואב לשלושה. במהלך השנים, כתב בן-חורין ארבעה ספרים העוסקים בפעילותם של מנהיגי ישראל ניתוח החלטותיהם ומעבר ממלחמה לשלום: מבט אחר, הוצאת רימונים, 2005 ענת חושבת פוליטיקה, M&P הוצאה לאור, 2008 חוכמת המהסס, הוצאת אוריון, 2017 חידת דיין, הוצאת אוריון, 2021 חוכמת המהסס: חייו והשקפת עולמו של ראש הממשלה השלישי, באתר ההנצחה יד לוי אשכול חידת דיין : חייו ומנהיגותו המדינית של משה דיין, באתר kotar.cet.ac.il חוכמת המהסס : חייו והשקפת עולמו של ראש הממשלה השלישי של מדינת ישראל, לוי אשכול, באתר kotar.cet.ac.il
טינקר

האם התכוונתם ל... קרחון טינקר – קרחון באורך 40 ק"מ באנטארקטיקה טינקר בל – דמות בדיונית בספר "פיטר פן" טינקר (שחקנית) – שם הבמה של רוית רוזן, שחקנית ישראלית שנודעה בעבר בשם הבמה טינקרבל ג'רלד טינקר – אתלט אמריקאי
תעלה (אנטומיה)

באנטומיה, תעלה (בלטינית: Canalis) היא מעבר צינורי המחבר בין אזורים שונים בגוף. למשל: אזור הגולגולת התעלות המכתשיות תעלת עורק התרדמה תעלת עצב הפנים תעלת החך הגדול תעלת החותכות התעלה המך-ארובתית תעלת הלסת התחתונה תעלה אופטית תעלת הלוע תעלת הכנפה אזור הבטן תעלת המפשעה אזור האגן תעלת הטבעת תעלת הערווה הגפיים העליונים התעלה הרום שכמית תעלת שורש היד תעלת הגומד תעלת החישור הגפיים תחתונים תעלת המתוויכים תעלת הירך התעלה הסותמת נקב תעלית (אנ') Dorland's Illustrated Medical Dictionary, מהדורה 27. חברת W.B. Saunders משנת 1988. פילדלפיה, פנסילבניה. מילון אנטומיה [רפואה] (תשי"ז), באתר האקדמיה ללשון העברית מילון רפואת שיניים [רפואה] (תשנ"א), באתר האקדמיה ללשון העברית
גבעת נגרו

גבעת נגרו או גבעת ניגרו (באנגלית: Negro Hill; מילולית: גבעת הכושי; בספרדית: Morro Negro; מילולית: הגבעה השחורה) היא גבעה סלעית בולטת, באזור חופי סאות' (החופים הדרומיים) - החוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה. לגבהה שתי פסגות, עם אוכף קטן ביניהן. שיא גובהה של הגבעה 100 מטרים מעל פני הים. גבעת נגרו ממוקמת 1.1 קילומטרים צפונית-מזרחית לנקודת דומטה; גבעת נגרו ממוקמת 4.99 קילומטרים מזרחית - צפון-מזרחית לנקודת ניקופול; גבעת נגרו ממוקמת 4.71 קילומטרים מזרחית - דרום-מזרחית לחרוט צ'סטר; גבעת נגרו ממוקמת 1.95 קילומטרים דרומית לגבעת צאמבלאק; גבעת נגרו ממוקמת 4.04 קילומטרים צפונית-מזרחית לנקודת ריש; גבעת נגרו מתנשאת מעל אגם פונטוס שמדרום לה. הגבעה התגלתה על ידי צידי כלבי ים. הציידים התיישבו באזור במאה ה-19. משלחת חקר ארגנטינאית הגיעה לגבעה בשנת 1958. הנקודה מופתה לראשונה, באופן גס, בשנת 1968 על ידי סוקרים בריטיים. הגבעה מופתה באופן מדויק על ידי סוקרים ספרדים בשנת 1992; הנקודה מופתה על ידי סוקרים בולגרים בשנת 2005 ובשנת 2009. שמה של הגבעה ניתן לה בשנת 1958 על ידי משלחת החקר הארגנטינאית. זהו שם תיאורי: משמעות השם הספרדי "מורו נגרו" הוא "הגבעה השחורה" - בשל צבעה הכהה. השם "גבעת נגרו" (באנגלית) ניתן לגבעה באופן רשמית בשנת 1978 על ידי הוועדה המייעצת לשמות אנטארקטיים של בריטניה. תצלום לוויין של אזור הגבעה, תוך סימון אתרים נוספים באזור באתר copernix
הדיוויזיה ה-177 (ורמאכט)

הדיוויזיה ה-177 (בגרמנית: 177. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-26 באוגוסט 1939 כמפקדת המילואים ה-17, והיא הועמדה תחת פיקוד פרנץ פון רוקוויס. הדיוויזיה היוותה מפקדת אימון ליחידות מילואים של המחוז הצבאי ה-17 בווינה, לה היו כפופות יחידות המילואים והאימונים הקיימות. ב-15 באוקטובר 1939, שונה שם המטה למפקדת המילואים 1/XVII. ב-4 בנובמבר 1939 שונה שם המטה בווינה לדיוויזיה ה-177. החל מ-12 בדצמבר 1939, הדיוויזיה הוגדרה כדיוויזיה מס' 177. לאחר ארגון צבא התחלופה ב-1 באוקטובר 1942, חלקים מהדיוויזיה, רגימנט הגרנדירים של התחלופה ה-131 ורגימנט הארטילריה של התחלופה ה-44, הועברו למוראביה והיו כפופים טריטוריאלית למחוז הצבאי של הפרוטקטורט של בוהמיה ומוראביה. הדיוויזיה הושמדה באפריל 1945. פרנץ פון רוקוויס (26 באוגוסט 1939 - 1 ביוני 1940) אוטו-ארנסט אוטנבאכר (1 ביוני 1940 - 15 בפברואר 1943) רודולף פון בינאו (25 באוקטובר 1940 - 1 ביוני 1941) הרמן פון גימבורן (1 ביוני 1941 - 20 בספטמבר 1941) יוזף רייכרט (20 בספטמבר 1941 - 1 בינואר 1943) אריך מילר-דריכסוויילר (1 בינואר 1943 - אפריל 1945) הדיוויזיה ה-177 באתר lexikon-der-wehrmacht (בגרמנית)
ההזדמנות האחרונה

ההזדמנות האחרונה (במקור: No second Chance) הוא ספר מתח, ה-12 במספר בסדרת הספרים שכתב הרלן קובן. בישראל יצא לאור בהוצאת "ידיעות ספרים" בשנת 2004. עלילת הספר עוקבת אחר מארק זיידמן, אשר הופך לחשוד העיקרי ברצח אשתו. זיידמן נאלץ להוכיח את חפותו ובו בעת להציל את בתו התינוקת שנחטפה. הספר "ההזדמנות האחרונה", באתר "סימניה" ההזדמנות האחרונה, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.